b'\n_START_ARTICLE_\nArja Lehtinen\n_START_PARAGRAPH_\nArja Vellamo Paatsalo (o.s. Lehtinen, s. 23. huhtikuuta 1936 Helsinki) on entinen suomalainen telinevoimistelija ja uimahypp\xc3\xa4\xc3\xa4j\xc3\xa4._NEWLINE_Arja Lehtinen sijoittui Helsingin 1952 kes\xc3\xa4olympialaisissa yhteisvoimistelukilpailussa viidenneksi, telinevoimistelun joukkuekilpailussa 13:nneksi, 8-ottelussa 63:nneksi sek\xc3\xa4 yksitt\xc3\xa4isist\xc3\xa4 telineist\xc3\xa4 permannolla 41:nneksi, puomilla 52:nneksi, hypyss\xc3\xa4 parhaana suomalaisena 62:nneksi ja nojapuilla 95:nneksi . Hypyss\xc3\xa4 h\xc3\xa4n sijoittui parhaana suomalaisena 62:nneksi. H\xc3\xa4n osallistui MM-kilpailuihin vuonna 1954._NEWLINE_Lehtinen edusti seuratasolla Helsingin Voimistelijoita, Helsingin Suomalaista Naisvoimisteluseuraa ja Helsingin Telinetytt\xc3\xb6j\xc3\xa4. H\xc3\xa4n voitti Suomen mestaruuden moniottelussa vuosina 1954 ja 1955, hypyss\xc3\xa4 vuonna 1951 sek\xc3\xa4 nojapuilla ja puomilla vuonna 1954._NEWLINE_Arja Lehtinen kilpaili my\xc3\xb6s uimahypp\xc3\xa4\xc3\xa4j\xc3\xa4n\xc3\xa4 edustaen Helsingin Uimareita. H\xc3\xa4n saavutti SM-pronssia ponnahduslautahypyiss\xc3\xa4 vuonna 1955._NEWLINE_Arja Paatsalon aviomies oli vuonna 1996 kuollut uinnin olympiaedustaja Pentti Paatsalo. He avioituivat vuonna 1957. Arja Paatsalon veljenpoika on j\xc3\xa4\xc3\xa4kiekon maailmanmestari ja Stanley Cup -voittaja Jere Lehtinen.'